
Vi legos la unuan numeron de la revuo Umujo, 
kiu estas plena je umaĵoj. 








Saluton! 



Jen la unuan numeron de la revuo 
“Umujo" vi legas, ĝi estas farita 
por nura plezuro kaj estas tute 
plena je mojosaĵoj. La revuo estas 
bazita sur amuzaj legaĵoj kaj 
preskaŭ nenio estas serioza aŭ 
laciga, do ni certigas la legantojn, 
ke ili legos nenion pri la venonta 
voĉdonado de Usono! Ĉiuokaze ni 
ŝatis pretigi esperantan legaĵon 
por tiuj, kiuj volas iom sin amuzi, 
legante esperantajn rakontojn 
kaj ŝercaĵojn, do ni komencis. 
Ni esperas, ke vi havos bonan 
legadon kaj ankaŭ sendos al ni 
viajn opiniojn. 

En tiu ĉi numero vi legos mojosan 
intervjueton, parton de la rakonto 
Grndulario, artikolon pri naismo, 
artikolon pri kanto, artikolon pri 
la malformulo kaj etan rakonton 
pri indianoj. ĉuu la legadon. 


Tiu ĉi revuo baziĝas komplete sur 
amika kunlaborado, do ni invitas 
ankaŭ vin kunlabori. Vi povas 
sendi viajn artikolojn aŭ opiniojn 
al la retadreso de nia revuo. Kun 
via helpo, nia laboro pliboniĝos 
kaj daŭros. 

Sendu retmesaĝon por ni al 
revuo.umujo@gmail.com 

La tuta enhavo de ĉi tiu revuo krom la 
uzitaj bildoj en la paĝoj 2 kaj 3 estas el- 
donata laŭ la permesilo Krea Komunaĵo 
Atribuite-Samkondiĉe 4.0 Tutmonda (CC 
BY-SA 4.0), disponebla ĉe https://crea- 
tivecommons.org/licenses/by-sa/4.0/ 
deed.eo. 

La bildoj, kiuj estas uzitaj en la paĝoj 2 
kaj 3 estas faritaj de Freepik.com, dis- 
poneblaj ĉe: 

http://www.freepik.com/free-vector/a-trip-to- 

space-poster_796774.htm 

http://www.freepik.com/free-vector/journalist- 

press-concept_765216.htm 








Umujo: Saluton! Bonvolu rakonti 
iomete pri vi. Kiu vi estas? Kiom 
vi aĝas? 

0: Saluton. Mia nomo estas 0, kaj 
mi havas 23 jarojn. 

Umujo: Kiu estas unu el la plej 
gravaj homoj en via vivo? Kial? 

O: Miaj gepatroj, ĉar ili estas la 
unuaj homoj, kiuj instruas al ni 
la manieron por vivi kun aliaj 
homoj, kiam ni naskiĝas en ĉi tiu 
mondo. 

Umujo: Kio, laŭ vi, estas 
plibonigenda en Esperantujo? 

O: Amikiĝo/kunlaboro inter junaj 
esperantistoj, precipe. 

Umujo: Laŭ vi, kiel oni povus 
plifortigi tion? 


Umujo: Se morgaŭ zombioj estus 
ĉe via pordo, kion vi farus? 

O: Kompreneble, mi salutos ilin 
kaj invitos ilin por trinki kafon. 

Umujo: Kiel afabla vi estas, eĉ 
kun zombioj! 


O: Laŭ mi, tio signifas sendi 
instruiston al urbo/lando, en 
kiu estas multe da lernantoj, 
sed en kiu mankas esperanta 
instruisto/gvidanto por instrui. 
Tiu instruisto (eble de UEA aŭ 
similaj organizaĵoj) informu pri 
la movado. 


O: Mi estas amikema. 

Umujo: Kio estas via plej ŝatata 
vorto (en via denaska lingvo) kaj 
kial? 

O: Mia ŝatata vorto estas asu, ĉar 
ĉi tie oni uzas ĝin ĉiutage, kiam 
oni koleras kaj tro ĝojas. 

Umujo: Tio signifas "hundo", ĉu 
ne? 

0: Jes prave, hehe. 

Umujo: Kio estas via plej ŝatata 
esperanta vorto, kial? 

O: "Bovo", ĉar ĝi estas tre 
amorveka. 

Umujo: Kio estas via plifeliĉigilo? 

0: Ĝi estas Esperanto, ĉar pro tio 
mi havas multe da amikoj el la 
tuta mondo. 

Umujo: Ĉu vi jam vojaĝis per ĝi? 

0: Bedaŭrinde ankoraŭ ne, hehe. 

Umujo: Antaŭ nelonge estis 
kongreso en via lando, ĉu ne? 
Kion vi opinias pri ĝi? Bonvolu 
iomete rakonti. 

O: Ha jes, multe da bonegaj kaj 
amuzaj aferoj, prelegoj, ekskursoj 
kaj dancaĵoj (estis "asua" kaj 
mojosa afero, kiam okazis 
koncerto de Jonny M; maljunuloj 
kaj la junuloj dancis kune 
amuze.] Estis bonega etoso kaj 
bonega loko por plibonigi nian 
Esperanton, ĉar ĉeestantoj ne 
estis nur fluantaj parolantoj kaj 
progresantoj, sed ankaŭ ĉeestis 
multe da komencantoj. 


Indonezio 

En sudorienta Azio ekzistas 
bela kaj verda lando, nome 
Indonezio, kiu havas multajn 
mojosajn bestojn kiel elefantojn, 
tigrojn, leopardojn kaj la famajn 
orangutangojn. Tie ankaŭ akvaj 
testudoj estas troveblaj. Pli ol du 
trionojn de la areo de la lando 
kovras arbaroj kaj ĝangaloj. 

La ĉefe parolataj lingvoj en 
Indonezio estas la indonezia 
kaj la java. La plej oftaj religioj, 
kiujn oni povas trovi tie, estas 
islamo, kristanismo, hinduismo 
kaj budhismo. Dank' al la 
granda kvanto de diversaj etnoj, 
vi povas trovi multajn amuzajn 
festojn dum la jaro. 

Grndulario 

_ Barjo 



La unua ĉapitro 


*ode loĝas en Grndulario; ie 
sur unu el miloj da miliardoj da 
planedoj, kiuj ŝvebas en la ĉielo. 
*ode estas senkolora, esperanta 
skatoleto. 

La planedo estas la erdo. Multaj 
diversaj vivaĵoj vivas sur la erdo, 
ekzemple aliaj skatoletoj, pilketoj, 
govoj, plantoj, sansevieroj kaj 
multaj aliaj vivaĵoj. Sed en 
Grndulario, ĉefe Grnduloj loĝas. 

la erdo. Poste, tiuj novaj Grnduloj 
translokiĝas al la Grndulario por 
vivi kun aliaj Grnduloj. 

Ne ĉiuj povas alfronti 
Doloblemon... 

Neniu Grndulo estis Grndulo ekde 
sia naskiĝo. Ili ĉiuj estis iam aliaj 
vivaĵoj, ekzemple multkoloraj 
skatoletoj aŭ pilketoj. Sed ekde 
kiam ili ekvidas ion nomita 
Doloblemo, kaj ekkredas, ke ili 
ne povas alfronti ĝin, tiam ili 
komencas iĝi Grnduloj. 

Eĉ la penso, ne povi toleri 
Doloblemon, povas ŝanĝi onin- 


kaj igi onin Grndulo. Tamen, se 
oni loĝas sur la erdo, ĉiam estas 
iom da Doloblemo ĉirkaŭe. La 
plimulto de la loĝantoj (krom 
govoj, plantoj kaj sansevieroj) 
iĝas Grnduloj, vivinte dum iom 
da tempo sur la erdo. Poste, tiuj 
novaj Grnduloj translokiĝas al 
Grndulario por vivi kun aliaj 
Grnduloj. 

Ne ĉiuj povas alfronti Dolo- 
blemon 

Neniu vere scias, de kie vere 
Doloblemo venas, aŭ pro kio 
ĝi ekzistas. Iuj opinias, ke ĝi 
devenas de la maniero, kiel 
vivaĵoj, inkluzive de skatoletoj, 
pilketoj, govoj kaj sansevieroj, 
traktas unu la alian. (Plantoj ne 
estas inkluzivitaj, ĉar ili ne povas 
paroli aŭ trakti iun.) 

Krome, estas aliaj, kiuj opinias, ke 
la ekzistado de Doloblemo estas 
tute normala kaj ke oni ne povus 
imagi la mondon sen Doloblemo. 
Tamen kontraŭe, laŭ aliaj, tio estas 
neniel normala, ĉar Doloblemo 
ekestas tiam, kiam skatoletoj 
kaj pilketoj agas stulte. Do, laŭ 
tiu grupo, neniom da Doloblemo 
ekzistus, se skatoletoj kaj pilketoj 
ne agus tiel stulte. (Govoj kaj 
sansevieroj ne estas menciitaj, 
ĉar govoj ne povas agi stulte, kaj 
sansevieroj neniam agas tiel.) 

Sed tiukaze, jen alia enigmo: kio 
vere estas la kialo, kiu kaŭzas, ke 
skatoletoj kaj pilketoj agas kiel 
stultuloj? La unua kialo, pri kiu oni 
pensus, estas ja Doloblemo mem. 
Kaj pro tio, solvi la problemon de 
Doloblemo estas tre malfacila. La 
sola afero, kiun oni povas fari pri 
Doloblemo, estas toleri ĝin kaj 
provi resti prudenta kaj mense 
sana. Sed se oni ne sukcesas, 


«BNVNN^ GRNDULARIO», kiel 
skribite sur la pordegoj! 

*ode mem ne estas Grndulo. 
Tamen ĝi loĝas en Grndulario, kie 
ĉefe Grnduloj loĝas. *ode ne povas 
memori kiel kaj kiam ĝi finvenis 
tien. ĉi estis tie, ekde kiam ĝi 
memoras, kaj ĝi tute ne scias kial. 

ĉi loĝas en «Skcio: Frmduloj», kiu 
estas zono por tiuj ne-Grnduloj, 
kiuj restas kelktempe en 
Grndulario pro diversaj kialoj. Ĝi 
estas ankaŭ portempa zono por 
tiuj, kiuj baldaŭ iĝos Grnduloj. Do, 
neniu alia ne-Grndulo vere loĝas 
tie; ili nur envenas kaj eliras. 

*ode, laŭ tio, kion ĝi scias, estas la 
sola vivaĵo, kiu loĝas en tiu zono. 
Ĝi eĉ havas angulon tie, kiun ĝi 
nomas «angulo de la espero» 

*** 

En Grndulario, ne ĉeestas multaj 
skatoletoj, pilketoj aŭ sansevieroj, 
kun kiuj *ode povus ludi aŭ 
paroli. Govoj kaj plantoj ja eĉ ne 
povas ludi aŭ paroli. Iam ĉeestis 
mirinda mojosa flava-ruĝa pilketo 
tie, kiu ĉiam estis kun *ode, sed 
ankaŭ ĝi forlasis ĝin por esplori 
Grndularion. Tiel, *ode ekrestis 
kun Grnduloj. 

Estas tre malmultaj Grnduloj, 
kiuj estas afablaj kaj atentas pri 
aliuloj. Ili plejparte estas tiel 
okupataj pri si mem, ke ili tute 
forgesas aliulojn. Verdire, ili tiom 
timas Doloblemon, ke ili nur 
volas amuzi sin kaj kontentiĝi. 
Ĉar Doloblemo jam tiom multe 
dolorigis ilin. 

Do, jam dum iom da tempo 
*ode kutimiĝis vivi nur kun tiuj 
Grnduloj, tio estas, preskaŭ sola 

*** 

*ode havas tenilon sur sia brusto. 
ĉi povas malfermi sin per tiu kaj 
enmeti en si ĉion, kion ĝi volas. 
ĉi havas kelkajn aĵojn ene, kiujn 
ĝi tre ŝatas, kiujn eble Grnduloj 
konsiderus kiel senutilaj. Tamen 
*ode ankoraŭ konservas ilin, ĉar 
ili estas belaj laŭ ĝi, kaj igas ĝin 
ĝoja kaj trankvila. Laŭ *ode, tio 
signifas, ke ili estas sufiĉe utilaj. 

Estas multaj aferoj, kiujn *ode 
ankoraŭ ne povas kompreni. 
Multaj aferoj ŝajnas al ĝi tro 
malsimplaj. Tamen ĝi deziregas 
scii ĉion. Ĝi plejofte pripensas 
aferojn kaj mense kunmetas kaj 
ordigas, kion ĝi jam scias, por ke 
ĝi povu iam scii, kion ĝi ankoraŭ 
ne scias. A1 ĝi, tio estas, kvazaŭ ĝi 
ludus ĵigon, kio tre plaĉas al ĝi. 

La mondo estas ja tre malsimpla 
afero, kaj estas multegaj aferoj, 
kiujn oni ankoraŭ povus ekscii 
pri la mondo. Tamen Grndulario, 
kompare, estas vere tre 
malsimpligita afero por komp- 
reni. *ode jam decidis, ke ĝi 
devas unue kompreni la mondon 
tiom, kiom eblas, kaj eble poste 
Grndularion. Ĉar kompreni la 
mondon ŝajne estas multe pli 
facila ol kompreni Grndularion. 


Pri Grndulario 

Grndulario estas ejo tute stranga, 
kie la plej strangaj aferoj okazas, 
kiu havas strangan nomon, kaj 
eĉ pli strangajn enloĝantojn, kiuj 
mem havas strangan nomon: 
Grnduloj. 

Sed tie loĝas ankaŭ skatoleto, 
nomata *ode, kies plej granda 
scivolo estas ekscii kiam, kiel kaj 
kial ĝi finvenis tien, kaj ankaŭ kio 
vere okazas tie. 


Grndubrio 

Nai gmo 

Renato Fiorenza 


E1 ĉiuj gramatikaj reguloj de 
Esperanto, la akuzativo estas eble 
la plej kutima kaŭzo de eraroj kaj 
problemoj. Estas ege diskutiga, 
lastatempe, ĝia uzo ĉe iaj vortoj: 
kiu estas la akuzativo de propra 
neesperantigitanomoaŭdekvanta 
vorto? Oni fakte ne ĉiam povas 
aldoni n-finaĵon al vortoj: estas ja 
malfacile akuzativigi vortojn kiel 
Shakespeare, iom, ambaŭ kaj eĉ 
pli komplike kompletajn citaĵojn 
aŭ mallongigojn. Do, se tiuj vortoj 
aŭ frazoj devas roli kiel rekta 
objekto, kion oni devus fari? 

Respondon al tiu nefacila 
demando donis origine G.F. 
Makkink en 1990, kiu proponis la 
uzon de la prepozicio na aŭ no 1 ; 
poste, na iom post iom iĝis pli 
kutima ol no, ĝis la reta publikigo 
de la Manifesto de naismo 2 
fare de Marteno Miniĥ. Per ĝi, 
oni proponas veran lingvan 
reformon, laŭ kiu oni devus 


akuzativigi neakuzativigeblajn 
vortojn per la antaŭmetita 
prepozicio na. Tiele, oni 
formulus frazojn kiel "Mi ŝatas 
na Shakespeare", aŭ "Mi ŝatas na 
ambaŭ". Pli precize, oni devus uzi 
tiun prepozicion antaŭ propraj 
neesperantigitaj nomoj, fremdaj 
vortoj, mallongigoj, citaĵoj, titoloj, 
neakuzativigeblaj esperantaj 
vortoj (kiel ekzemple kvantaj 
vortoj, liternomoj, pli, ambaŭ 
ktp.) kaj iuokaze, laŭvole, ankaŭ 
antaŭ normalaj vortoj. Ĉiu el tiuj 
okazoj vere estas problemo por la 
aldono de n-finaĵo: naismo solvas 
tiajn problemojn kaj ebligas diri 
"Mi rekomendas na UniRed", "Mi 
ofte konsultas na PIV", "Li diris al 
mi na saluton", "Prononci signifas 
na elparoli", "Mi legis na Gerda 
malaperis!" , "Mi aĉetis na iom da 
pomoj" kaj, laŭvole, eĉ "Mi volas 
na lakto", kvankam, laŭ Miniĥ, "ne 
estas taŭga uzi na na tie, kie tio ne 

necesas; ekz. oni ne diru Mi volas 
na lakto se oni komforte povas 
diri Mi volas lakton; eble tia farado 
eĉ estus kontraŭfundamenta." Iuj 
eĉ uzas la prepozicion anstataŭ 
objekta de\ oni tiel distingas 
"ĉaso na vulpo" (kie la vulpo estas 
ĉasata) kaj "ĉaso de vulpo" (kie la 
vulpo estas ĉasanta). 

Sed, kiel preskaŭ ĉiuj 
lingvoreformoj, naismo estas 
ne de ĉiuj akceptata. Laŭ 
PMEG, ĝi estas "erara aŭ tre 
malrekomendinda" 3 , kaj ĝia 
verkinto Bertilo Wennergren 
skribis en alia artikolo, ke, laŭ li, 
"temas pri neakceptebla reformo 
de la lingvo" 4 ; ankaŭ ReVo taksas 
na kiel "evitinda" 5 kaj multaj 
aliaj gramatikistoj iomete emas 
heziti tute akcepti naismon kiel 
oficialan. Fakte, na ne estas en PIV, 
kaj verŝajne por tio ekzistas grava 
kialo: se ĝi estas tiel komforta kaj 
utila, kial oni ne oficialigas ĝin? 
La nemalgrava problemo estas 
ĝia ege duba laŭfundamenteco: 
estante "formo nova al la 
fundamenta n-fina|o por marki la 
akuzativon, [...] ĝia ekuzo devas 
esti iel aprobita de la Akademio 
de Esperanto" 6 . Fakte, laŭ la 
Fundamento, la akuzativo "estas 
ricevata el la nominativo per la 
aldono de la finiĝo -n. La ceteraj 

kazoj estas esprimataj per helpo 
de prepozicioj" 7 : do Zamenhof 
ne planis uzi prepozicion por 
akuzativigi vortojn; kaj pro tio, 
nek la uzo de je anstataŭ na, 
kiu kelkfoje videblas, povas esti 
laŭfundamenta. Tiu ĉi uzo eble 
naskiĝis de misinterpreto de la 
14a regulo de la Fundamento 
("[...ĴAnstataŭ la prepozicio je oni 
povas ankaŭ uzi la akuzativon 
sen prepozicio"), kiu, verdire, ja 
ebligas anstataŭi la prepozicion je 
per akuzativo, sed ne akuzativon 
per je (ankaŭ laŭ PMEG, "tio estas 
nenorma uzo de je" 8 , kvankam laŭ 
ReVo oni povas uzi ĝin anstataŭ 
objekta de 9 ; do ja distingeblas 
laŭfundamente "ĉaso de vulpo" 
kaj "ĉaso je vulpo", anstataŭante 
la evitindan na per je). 

Tre strange ŝajnas, ke Zamenhof 
ne pripensis tiun aferon nek ĝian 
solvon. Tiel strange, ke eble li ja 
pripensis ĝin kaj taksis ĝin ne 
vere tiom grava. La problemo 
estas ja grava nur, se oni 
obstine volas aldoni akuzativan 
distingilon al tiuj ĉi vortoj; kaj ne 
akuzativigi vortojn ne devas ŝajni 
kontraŭfundamenta aŭ neĝusta, 
ĉar ja ekzistas vortoj, kiel iom, 
kiuj, laŭ la Fundamento mem, ne 
povas akcepti n-finafon, kaj devas 
esti uzataj nominative ankaŭ 

kiam ili estas rektaj objektoj. En 
la plimulto de tiuj kazoj, oni ja 
povas bone kompreni, kiu vorto 
estas la subjekto, eĉ se la objekto 
ne povas havi n-finaĵon, pro tio, 
ke ofte, ĉi-okaze, la subjekto 
estas akuzativigebla vorto, kaj ĝia 
neakuzativeco igas konkludi, ke 
ĝi estas subjekto. Do, ekzemple, 
la frazo “Mi aĉetis iom da pomoj" 
tute ne estas malklara, ne nur 
laŭsence (kompreneble neniu 
pomo aĉetis min!), sed ankaŭ 
gramatike, ĉar mi ne povas esti 
objekto, do ĝi estas subjekto, kaj, 
pro tio, iom estas la objekto. Oni 
similajn rezonadojn povas fari 
por ĉiu el la supraj ekzemploj. 
Tiu uzo estas aprobita de PMEG 10 , 
kvankam ne pravigita. Laŭ kio 
diritas en tiu paĝo, ŝajne oni ne 
bezonas akuzativomontrilon 
eĉ en maloftaj komplikaj frazoj 
kiel "iom da virinoj ŝatas iom da 
homoj". Ĉi tiu frazo estas sendube 
malklara kaj oni eble plibonigu 
ĝin, uzante aliajn vortojn: tio 
estas la solvo, kiun proponas 
ReVo 5 , laŭ kiu, se oni vere volas 
pliklarigi ĉion, oni bezonas aldoni 
priskribon ĉe neakuzativebla 
vorto, ekz. kiel "Mi ofte konsultas 
la vortaron PIV" aŭ "Oni ne uzu la 
prepozicion na". 


1 - G. F. Makkink, Nia fundamento 
sub lupeo, Flandra Esperanto-Ligo, 
Antverpeno, 1990 

2 - Manifesto de naismo, http:// 
esperanto.wikia.com/wiki/Manifesto_ 
de_naismo 

3 - Vidu la paragrafon pri "na" el 
PMEG ĉe http://bertilow.com/pmeg/ 
gramatiko / neoficialaj_vortetoj .html#j - 
tjs kaj liston de simboloj ĉe http:// 
bertilow.com / pmeg/aldonoj/simboloj_ 
mallongigoj.html 

4 - Lingva Kritiko - Pri la na-ismo, 
http: //lingvakri tiko .com/2007/08/21/ 
pri-la-na-ismo/ 

5 - Reta Vortaro - Na, http://www.reta- 
vortaro.de/revo/art/na.html 

6 - Na (prepozicio) - Vikipedio, 
https://eo.wikipedia. 
org/w/index.php?title=Na_ 
(prepozicio)&oldid=5971531 

7 - Fundamento de Esperanto, regulo 2. 

8 - PMEG: "Je”, http://bertilow.com/ 
pmeg/gramatiko / rolmontrilo j / 
rolvortetoj/je.html#j-mzf 

9 - Vidu http://www.reta-vortaro.de/ 
revo/art/je.html kaj la 3an rimarkon ĉe 
http://www.reta-vortaro.de/revo/art/ 
akuzat.html 

10 - PMEG: N por objekto, http:// 
bertilow.com/pmeg/gramatiko/ 
rolmontriloj/n/objekto.html#j -7t9 

Tradukita de Saĝad Daŝti Neĵad 

Iun tagon indianoj demandis la 
novan tribestron: “Ĉu la venonta 
vintro estos malvarmega?" La 
juna tribestro, kiu havis nenian 
sperton, respondis: "Por certiĝi 
pri nia sekureco dum la vintro, 
kolektu brullignon." Kaj poste 
li telefonis la veteroficejon kaj 
demandis: "Ĉu la venonta vintro 
estos malvarmega?" 

Kaj respondanto respondis: 
"Verŝajne jes." Do la juna tribestro 
ordonis al la tribanoj plu kolekti 
brullignon kaj por certiĝi denove 
telefonis la veteroficejon kaj 
demandis la jenon: "Ĉu vi ankoraŭ 
konfirmas vian antaŭvidon?" 
kaj respondanto respondis: 
"Certe." Kaj la tribestro ordonis 
al la tribanoj, ke ili kolektu tiom 
da brulligno, kiom ili povas, kaj 
denove telefonis la veteroficejon 
kaj demandis: "Ĉu vi certas, 
ke la venonta vintro estos 
malvarmega?" Kaj respondanto 
respondis tiel ĉi: "La plej 
malvarma vintro dum la j arcento!" 
La tribestro demandis: "Kial vi 
tiel certas?" Kaj la respondanto 
respondis: "Ĉar indianoj terure 
kolektas brullignon." 

Adrian 

Wasilewski 


Amo kaj asfalto 

Je la 21a de marto - la unua tago 
de printempo - kelkaj lernantoj de 
komplekso de ĝeneralklerigaj lernejoj 
en D^blin, Pollando (la pola nomo: 
ZespoJ Szkol OgolnoksztaJcqcych 
w D^blinie) partoprenis en lerneja 
konkurso kaj prezentis siajn talentojn. 
Unu el ili, Adrian Wasilewski, decidis 
debuti kiel kantisto kaj prezenti 
Esperanton, kantante la kanton de 
Gijom' Armide nomitan "Amo kaj 
asfalto”. La kanto temas pri homo, 
kiu amas iun, kiu timas amon. Pro la 
kantado Adrian okupis la duan lokon 
en ĉi tiu konkurso. 



Jen la ligilo de la elpaŝo de Adrian: 
https://youtu.be/o-sWmQ5nef4 

kaj jen la ligilo de la originale kantata 
kanto: http://jadeo.net/index.php/ 
auskulti/amo-kaj-asfalto 

La MalformuOo 

Pritĉenko 

Ekde kiam mi komencis lerni 
Esperanton kaj trovis la prefikson 
mal-, mi tuj komprenis, ke 
Esperanto certe estos pli facile 
lernebla ol aliaj lingvoj, kaj mi 
multe pensis pri ĝia graveco. 
“Ho", mi pensis, "Esperanto havas 
multe da afiksoj kaj ili helpos min 
lerni tre rapide! Sed la plej grava 
sendube estas mal-, nur per tiu 
afikso mi povos lerni duonon de la 
vortoj, kiujn mi uzos!" Mi pensis, 
ke mi povus diri "malkato", kaj 
ĉiuj tuj komprenus "hundo", sed 
tuj mi trovis problemon: ne ĉiuj 
pensas same, laŭ mi "malkato" 
povas esti "hundo", ĉar ambaŭ 
estas hejmbestoj, por aliuloj 
ĝi povus esti "fiŝo", ĉar katoj 
manĝas fiŝojn, aŭ "muso" pro 
la sama rezono ktp. Mi pensis: 
"Ho ve! Tio estas tre malbona 
afero! Mal- devus esti konata kaj 
bone uzata", sed tiumomente mi 
estis la plej nova komencanto en 
Esperantujo. Mi ne plu pensis 
pri la afero dum kelkaj monatoj, 
sed poste ĝi venis denove al mia 
menso, kaj mi nur pensis pri ĝi! 
Do, mi denove pensis pri kiel doni 
al la prefikso mal- la gravecon kaj 

ekzaktecon, kiun ĝi certe meritas, 
kaj tiel helpos Esperantujon! Dum 
iom da tempo mi pensis pri tiu 
prefikso, kaj ideo ekaperis mense: 
por doni certecon al mal- mi 
bezonis metodon, kian metodon? 
Matematikan metodon sendube! 
Kiamaniere uzi matematikon kun 
vortoj? Jen kiel ĝi funkcias: 

le: Laŭ Vikipedio en la interreto 
iomete pli ol duono de la 
hejmpaĝoj, precize %53,6, estas 
en la angla, la sekva lingvo estas 
la rusa kun %6,4, do ni devas uzi 
la anglan, ĉar ĝi estas la plej uzata 
lingvo interrete kaj ĝi donos al ni 
la plej proksiman rezulton pri la 
vera interreta uzado, procento 
sufiĉe granda por esti reprezenta 
samplo. 

2e: Laŭ netmarketshare.com la 
plej uzata serĉilo estas Guglo. 
%69,89 de la retuzantoj uzas ĝin 
por serĉi interrete, kiel la angla en 
la interreto, tio estas reprezenta 
samplo. 

3e: En la listo de la plej uzataj 
vortoj en Vikipedio la unua 
radiko, kiu estas uzata normale 
kun kaj sen mal- estas grand-, ĝi 
aperas en la unua cento, la sekva, 
sam-, ĝi aperas en la tria cento. 
Ambaŭ radikoj estas tre gravaj, 
ĉar ili helpos nin, jen la metodo: 

En Guglo mi serĉis angle tiujn 
radikojn kun kaj sen la prefikso 
mal- ; samtempe, la serĉrezultoj 
estas: 


OOglc bigsmall 

All Images Vldeos Shopping Ma 

About 907.000.000 results (0.50 seconds) 

OOgle same different 

All Images Videos News Shoppin 

About 1.870,000.000 results (0.43 seconds) 


Kiel vi povas vidi en la bildoj, eĉ 
se grand- estas pli uzata en Espe- 
ranto, sam- havas pli da rezultoj, 
do, estas pli logika la vortopa- 
ro "sama/malsama" ol "granda/ 
malgranda", do ĝi estos nia 1,00, 
tiel ni povos eltrovi, ĉu vortoparo 
estus komprenebla kun la prefik- 
so mal-, aŭ ĉu estus pli bone, uzi 
du malsamajn vortojn, eĉ se ni ŝa- 
tas tiun vortoparon. 

"sama/malsama" ating- 

is ~1.870.000.000 da rezul- 
toj kaj "granda/malgranda" 
~907.000.000; kiam ni dividas 
grand- per am-, rezultas 0,4850. 
Ĉi tiu nombro estas la limo: iu 
ajn vortoparo, kiu estas super tiu 
rezulto nepre estas komprena- 
ta, se oni uzas la prefikson mal-, 
kaj se vi estas komencanto (aŭ- 

freneza esperantisto), vi povas 
uzi ĝin senprobleme, ekzemple: 
"mateno/malmateno (nokto)" 
havas ~1.320.000.000 darezultoj, 
kaj dividante maten- per sam-, 
ni ricevas 0,7058, kaj eĉ se estas 
iom strange, ĉiuj komprenas, kion 
vi volas diri. 

Post tio, ni traktu la limon de la 
radiko akv-, grava koncepto, ĉar 
temas pri la bazo de vivo, ĉiuj 
konas ĝin kaj eĉ se la rilato estas 
logika, ĝi ne estas tiel evidenta: 
"akvo/malakvo (fajro)" havas 
~461.000.000 da rezultoj, ni do 
dividu akv- per sam-, kaj ni rice- 
vas 0,2465, iu ajn vortoparo, kies 
proporcio estas inter 0,4850- 
0,2465 povas esti uzata kaj ĉiuj 
komprenas. Eĉ se oni bezonas 
iomete da tempo por kompreni. 
Eble persono povus peti klariga- 
don. Ekzemple: "bone/malbone 
(malbone!)" havas ~780.000.000 
da rezultoj; dividante bon- per 
sam- ni havas 0,4171, malbona 
ja estas normala esperanta vorto, 
sed eĉ se ĝi ne estus, ĝi ja restus 
komprenebla. 

La sekva limo koncernas la 
radikon man-, kiu estas grava, 
ĉar estas korpoparto uzata ĉi- 
utage. ĉi havas "malan" kaj realan 
korpoparton, iom evidente, kaj 

tamen la rilato ne estas tiel logika: 
“mano/malmano (piedo)" havas 
~232.000.000 da rezultoj ni do 
dividas man- per sam- kaj ni ha- 
vas 0,1240; iu ajn vortoparo, kiu 
estas sub ĉi tiu limo ne devus esti 
uzata kun tiu prefikso, sed devas 
esti esprimata kun malsamaj vor- 
toj, sub ĉi tiu limo, oni bezonas 
multe da tempo. Se ni komparas 
kun la supraj vortoj, pli kaj pli da 
homoj ne komprenas, kaj multaj 
petas klarigadon, do, ne indas 
uzi la prefikson mal-, ekzemple: 
"muŝo/malmuŝo (rano)" havas 
~20.000.000 da rezultoj, kaj di- 
vidante muŝ- per sam-, ni ricevas 
0,0106, do, preskaŭ neniu kom- 
prenus, kaj preskaŭ ĉiam oni de- 
vus klarigi kion signifas malmuŝo. 

Kompreneble, Esperanto ne es- 
tas natura lingvo kaj ni ofte tro- 
vos vortoparon, kiu estas kutime 
uzata ĉiutage, sed laŭ la formulo 
oni ne devus uzi ĝin, ekzemple 


la vortoparon: "seka/malseka" 
kun ~8.220.000 da rezultoj es- 
tas tute komprenebla, sed havas 
0,0043. Se tio okazas, vere ne 
gravas, ĉar jam ĝi estas uzata en 
Esperanto kaj nepre komprenata. 
Ankaŭ zorgu pri la vortoj, kiujn 
vi volas uzi en la angla: ili devas 
esti vortoj, kiuj ie malsamas kaj 
havas rektan rilaton: Se ni serĉas 
"white house" (blanka domo) ni 
ricevas proporcion de 0,1502, 
ĉar ĝi havas ~280.000.000, sed 
tio ne signifas, ke "maldomo" es- 
tas "blanka" ktp.; kaj, respondan- 
te al mia unua demando, la plej 
bona signifo por malkato estus 
"muso", ĉar la rezultoj estas la 
jenaj: kato-muso: ~82.600.000, 
kato-fiŝo: ~10.700.000 kaj ka- 
to-hundo:13.100.000, sed, eĉ 
"kato-malkato (muso)" havas 
nur 0,0441, malpli ol 0,1240, do 
anstataŭ diri "malkato" mi diros 
"muso" :3 

